# Cedar Falls hadművelet

### A Wikipédiából, a szabad lexikonból.

Cedar Falls hadműveletet
Cedar Falls/Junction City hadművelet térképe

Konfliktus: | Vietnami háború
Időpont: | 1967. január 8. – január 26.
Helyszín: | Dél-Vietnam, Cu Chi
Eredmény: | Az Egyesült Államoknak nem sikerült felszámolnia a Cu Chi-ban lévő alagút-hálózatot

Szembenálló felek
Egyesült Államok Vietnami Köztársaság | Dél-Vietnami Nemzeti Felszabadítási Front Vietnami Demokratikus Köztársaság
Parancsnokok
| ismeretlen
Szembenálló erők
30 000 | ismeretlen
Veszteségek
73 halott, 337 sebesült 114 halott, 8 sebesült | 735 halott, 28 hadifogoly

A Cedar Falls hadműveletet az amerikai és dél-vietnami csapatok hajtották végre a vietnami háború alatt, 1967. január 8. és január 26. között. A hadművelet célja az volt, hogy felszámolják a Dél-Vietnami Nemzeti Felszabadítási Front (NFF) bázisait, az úgynevezett Vas Háromszögben (Iron Triangle). A hadműveletben közel 16 000 amerikai és 14 000 dél-vietnami katona vett részt. A NFF úgy döntött, nem küzd meg az ellenséges erőkkel, és inkább szétszóródtak a dzsungelben. Válaszként az amerikaiak bevetették a "csatornapatkányokat" (Tunnel Rats), hogy azok kiűzzék a NFF katonákat az alagútjaikból. Ez volt az első alkalom, amikor a "csatornapatkányok"-nak nevezett alakulatot bevetették.

## [szerkesztés] Veszteségek

Az amerikai és dél-vietnami erők közel 750 ellenséges katona megöléséről, és további 28 elfogásáról számoltak be. Ezenkívül 23 darab, több fő kezelőszemélyzetű fegyvert, 590 kézifegyvert és több mint 2800 robbanószerkezetet (aknát, gránátot, tüzérségi lövedéket) foglaltak le. Körülbelül 100 bunkert, 25 alagutat, valamint több mint 500 építményt is sikerült megsemmisíteni.

Az amerikai katonák közül 73 meghalt és 337 megsérült, a Vietnami Köztársasági Hadsereg katonái közül 114 halt meg és 8 szenvedett sérülést. Az amerikaiak ezen felül 2 tankot, 5 páncélozott csapatszállítót vesztettek. Megrongálódott továbbá 3 tank, 9 páncélozott csapatszállító, 1 tankdozer, 2 dzsip és 2 megfigyelő helikopter. A Vietnami Köztársasági Hadsereg mindössze 3 kézifegyvert vesztett el.

## [szerkesztés] Zsákmány

A támadó csapatok több mint 60 000 tár lőszert, és számos további felszerelést zsákmányoltak a NFF-től. Köztük 7500 egyenruhát, 3700 tonna rizst (mellyel 13 000 katonát lehet élelmezni egy teljes éven át), valamint több mint félmillió oldalnyi dokumentumot.

## [szerkesztés] Külső hivatkozások

- Bernard William Rogers. Vietnam Studies Cedar Falls-Junction City: A Turning Point
- A csata térképe

A lap eredeti címe "http://hu.wikipedia.org../../../c/e/d/Cedar_Falls_hadm%C5%B1velet_4733.html"

Kategória: Vietnami háború csatái

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Tiếng Việt